ការសំភាសន៍របស់ អួនលាង ស្រីុម

ក. អ្នកដែរសំភាសន៍គេមានឈ្មោះថា ជាង សុីអ៊ាវ ខ. អ្នកដែរអោយគេសំភាសន៍មានឈ្មោះថា អួនលាង ស្រុីម៕

ក. ចឹងជាដំបូងខ្ញុំសូមអរគុណបងដែរបានអោយខ្ញុំបានសំភាសន៍ពីប្រវត្តិរបស់បង បាទចឹងដោយសារតែការសំភាសន៍នេះត្រូវបានរៀបចំឡើងដោយសកលវិទ្យាល័យមួយដែរនៅអាមេរិចហាសបង ហើយពេលដែរខ្ញុំសំភាសន៍បងហើយខ្ញុំនឹងដាក់ការសំភាសន៍មួយនេះទៅក្នុងវេបសាយរបស់សាលាដែរមានឈ្មោះថាBYUបង ហើយខ្ញុំនឹងដាក់ប្រវត្តិរបស់បងទៅក្នុងវេបសាយរបស់សាលាដែរមានឈ្មោះថា [www.cambodianoralhistories.byu.edyu](http://www.cambodianoralhistories.byu.edyu) ហាសបង ចឹងតើបងយល់ព្រមដើម្បីអោយខ្ញុំដាក់ការសំភាសន៍មួយនេះទៅក្នុវេបសាយរបស់សាលាដែរទេបង?

ខ. ចាមានអី

ក. បាទចឹងសំរាប់ខ្ញុំជាអ្នកសំភាសន៍មីងខ្ញុំមានឈ្មោះថា ជាង សុីអ៊ាវហាសបង ហើយធ្វើនៅថ្ងៃទី20 ខែ1 ឆ្នាំ2018 ការសំភាសន៍នេះត្រូវធ្វើនៅភូមិ5 សង្កាត់ផ្សារដើមផ្កូវ ខ័ណ្ឌចំការមន រាជធានីភ្នំពេញហាសបង សំរាប់ឈ្មោះពេញរបស់បងមានឈ្មោះអីគេដែរបង?

ខ. ខ្ញុំឈ្មោះ អួនលាង ស្រុីម

ក. ឈ្មោះអួនលាង ស្រុីម ណបង ចុះមានឈ្មោះហៅក្រៅទេបង?

ខ. ឈ្មោះហៅក្រៅគេហៅយូ

ក. គេហៅយូណបង

ខ.​ គេហៅតែឈ្មោះយូនឹង

ក. ចុះកាលពីនៅក្មេងមានគេហៅឈ្មោះអីផ្សេងទៀតទេបង?

ខ. អត់មានទេ

ក. ចឹងអត់មានទេណបង?

ខ. អូកាលនៅស្រុកស្រែខ្ញុំឈ្មោះលាងស្រុីមចឹងគេហៅតែស្រុីមៗចឹងហាស ហៅឈ្មោះស្រុីមៗខាងចុងនឹង ហៅតែលាងស្រុីមៗនឹង តែបើនៅនេះគេហៅយូ

ក. គេហៅយូវិញណបង ចុះបងអាយុប៉ុន្មានដែរសព្វថ្ងៃនឹងបង?

ខ. ខ្ញុំអាយុ39ឆ្នាំ

ក. បងអាយុ39ឆ្នាំ ចុះបងមានចងចាំថ្ងៃខែឆ្នាំកំណើតបងទេ?

ខ. ខ្ញុំចាំតា

ក. ចុះបងកើតនៅថ្ងៃណា ខែណា ឆ្នាំណាអីចឹងហាសបង?

ខ. កើតនៅថ្ងៃ20 ខែ7

ក. ឆ្នាំ1979

ខ. តាមពិតខ្ញុំកើតនៅឆ្នាំ1979ទេប៉ុន្តែនៅពេលដែរខ្ញុំចូលសាលាទៅខ្ញុំធំពេកចឹងគេបានបន្ថយអាយុរបស់ខ្ញុំនៅឆ្នាំ1980

ក. បើបន្ថយបងនៅ1980បងនៅអាយុ38ឆ្នាំទេណបង?

ខ. ចា38ឆ្នាំតែតាមអត្តសញ្ញាណប័ណរបស់ខ្ញុំឆ្នាំ1980ទេ តែបើថាអាយុខ្ញុំពិតប្រាកដគឺអាយុ39ឆ្នាំ

ក. ចឹងអាយុបងពិតប្រាកដវា39ឆ្នាំ?

ខ. តែឥឡូវយើងប្រើតាមអត្តសញ្ញាណប័ណទើបតែ38ឆ្នាំទេ

ក. ចុះបងឆ្នាំច័ន្ទគតិបងឆ្នាំអីគេដែរបងលក្ខណះថាដូចជាឆ្នាំជូត ឆ្លូវ ខាល ថោះអីបងឆ្នាំអីគេដែរបង?

ខ. ខ្ញុំឆ្នាំមមែ

ក. ឆ្នាំមមែណបង ចុះបងកើតនៅភូមិអី ឃុំអី ស្រុកអី ខេត្តអីដែរបង?

ខ. កើតនៅភូមិលេខ2 ឃុំគង់ជ័យ ស្រុកអូររាំងឪ ខេត្តកំពង់ចាម

ក. អូបងកើតនៅកំពង់ចាមហោស?

ខ. តែឥឡូវនឹងគេបានប្ដូរដាក់ត្បូងឃ្មុំហើយ

ក. បាទដោយសារតែខ្ញុំក៏ជាអ្នកកំពង់ចាមដែរ ប៉ុន្តែខ្ញុំនៅស្រុកស្ទឹងត្រង់ហាសបង?

ខ. ចាស្គាល់តា

ក. បាទបងចុះបងមានបងប្អូនចំនួនប៉ុន្មាននាក់ដែរបង?

ខ. ខ្ញុំមានបងប្អូន8នាក់ខ្ញុំជាកូនទី1

ក. អូបងជាកូនទី1ណបង ចុះមានស្រីប៉ុន្មាន ហើយប្រុសប៉ុន្មានដែរបង?

ខ. មានស្រី5នាក់ នឹងប្រុស3នាក់

ក. បាទបងប៉ុន្តែពួកគាត់រៀបការអស់នៅបង?

ខ. អស់ហើយអត់មាននៅសល់ទេអស់រលីងតែម្ដង

ក. ចុះប្អូនរបស់មានឈ្មោះអីគេបងអាចរៀបរាប់ឈ្មោះពួកគាត់បានទេបង?

ខ. ប្អូនទី2ឈ្មោះ អួន សុខា

ក. ចុះប្អូនទី3?  
ខ. ប្អូនទី3ឈ្មោះអួន សុខឿន

ក. ចុះទី4?

ខ.​ ប្អូនទី4ឈ្មោះ អួន ចំរើន

ក. ចុះទី5វិញ?

ខ. ប្អូនទី5ឈ្មោះ អួន ចិន្ថា

ក. ចុះប្អូនទី6 ?

ខ. ប្អូនទី6ឈ្មោះ អួន រដ្ឋា

ក. ប្អូនទី7វិញ?

ខ. ប្អូនទី7ឈ្មោះ អួន ស្រីពៅ ហើយប្អូនទី8ឈ្មោះ អួន កុសល

ក. នឹងពៅគេណបង ចុះបងមានចងចាំសាច់រឿង រឺមួយក៏អនុស្សាវរីយ៍ជាមួយពួកគាត់ទេកាលដែរបងមិនទាន់រៀបអាពាហ៍ពិពាហ៍ហាសបានធ្វើអីគេខ្លះជាមួយពួកគាត់ដូចជា

ខ. មានច្រើនដែរ

ក. ថាដូចដើរលេងអីជាមួយគ្នរឺមួយក៏ លេងឡឹកបាយឡអីចឹងហាសបងអាចរៀបរាប់បន្តិចបានទេបង?

ខ. ចាកាលពីខ្ញុំនៅតូចៗខ្ញុំស្រលាញ់ប្អូនហាស លេងអីគេក៏ដោយអោយតែប្អូនចង់បានអីអ្វីក៏ដោយក៏ខ្ញុំអោយគាត់ដែរខ្ញុំសុខចិត្តអត់ខ្លួនអែង ហូបចុកចឹងដែលមានត្រីមានអីចឹងខ្ញុំជាបងគេហាសចឹងប៉ារបស់ខ្ញុំបានប្រដៅថា យើងជាបងគេអ្វីក៏ដោយយើងត្រូវតែអត់ធ្មត់ យើងគឺត្រូវធ្វើចិត្តអោយធ្ងន់ ចឹងពេលណាដែរម៉ែឪរបស់ខ្ញុំអត់នៅចឹងគឺត្រូវចែកអោយប្អូនរបស់ខ្ញុំអោយស្មើរគ្នាហើយបានខ្ញ។ជាអ្នកយកក្រោម អានឹងជាទំលាប់ចឹងរហូត ហើយការប្រដែលប្រដៅអនុស្សាវរីយ៍អីចឹងទៅខ្ញុំតែងមានវៃខ្លះអីខ្លះចឹងហើយណាស់ប្អូនហាស

ក. បាទត្រូវហើយបង?

ខ. ចាពេលណាខ្លះលួងលោម ពេលណាខ្លះក៏វៃខ្លះអីចឹងហាសណា ចង់អោយប្អូនល្អចឹងមានតែប្រដៅ ប៉ុន្តែដូចថាពួកមិនដែរតែងមានគំនុំអីជាមួយខ្ញុំទេពីព្រោះថាខ្ញុំតែងតែប្រដៅពួកគាត់ល្អៗចឹងហាសណា

ក. បាទចឹងពួកគាត់តែងតែស្ដាប់បងណបង?

ខ. ចាត្រូវហើយគាត់ខ្លាច ប៉ុន្តែមិនមែនថាខ្លាចខ្ញុំធ្វើទារុណកម្មអីទេណាគ្រាន់តែថាពេលដែរពួកគាត់ធំឡើងពួកគាត់ធំៗជាងខ្ញុំ ចំណែកខ្ញុំតូចជាងគេវិញចឹងហាស ប៉ុន្តែគេនៅតែគោរពខ្ញុំពេលដែរខឹងខ្ញុំគឺអត់ហ៊ានធ្វើអីខ្ញុំទេ

ក. បាទបងពីព្រោះតែបងជាបងគេ?

ខ. នឹងហើយពីព្រោះតែកាលពីតូចខ្ញុំអត់ដែរបានធ្វើបាប់អីគាត់ទេ

ក. បាទបងបាទ កាលពីនៅក្មេងបងចូលចិត្តលេងអីជាមួយពួកគាត់ដែរបង?

ខ. ចូលចិត្តលេងឡឹកឡទូទៅដូចតែក្មេងធម្មតាអីទូទៅចឹងទៅ

ក. ចូលចិត្តស្រែ រឺមួយក៏ទៅចំការអីចឹងទៅ?

ខ. ចុលចិត្តទៅស្រែមើលគោ ទៅស្រែមើលគោលេងបាញ់ថុយ

ក. អូបងលេងបាញ់ថុយ

ខ. ខ្ញុំចរឹកដូចប្រុសចឹងជួនការចំពាមដើរបាញ់សត្វចឹងទៅ

ក. ទៅស្ទូងត្រី ស្ទូតត្រីដែរទៅណបង?

ខ. ចាដូចថាវៃកូនបែងកូនអីចឹងកាលពីជំនាន់មុននឹង

ក. លេងវៃកូនហឹងកូនអីនឹងហោសបង?

ខ. នឹងហើយកូនហឹងកូនអីកូនបែងស្គាល់តាហី

ក. បាទបងស្គាល់តាបង?

ខ. ហើយលេងបាញ់ថុយ បាញ់ផ្ទុប កាលនៅក្មេង

ក. គេហៅបាញ់ហឹង បាញ់មេខ្ញង់អីចឹងហោសបង?

ខ. ចានឹងហើយតែក្មេងឥឡូវស្រួលនឹងអត់ស្គាល់ទេ

ក. ក្មេងអត់ស្គាល់ទេបង បើជំនាន់ខ្ញុំខ្ញុំទាន់ហាសបង ដោយសារតែខ្ញុំតែខ្ញុំកើត1991ចឹងខ្ញុំទាន់ដោយសារតែខ្ញុំលេងអានឹងដែរនឹង

ខ. បើនិយាយពីអនុស្សាវរីយ៍ជាមួយប្អូនមានច្រើនណាស់ ទៅមើលគោមើលអី ហើយវេចបាយកញ្ចប់វេចអីទៅវាលស្រែទៅអី ទៅហូបនៅវាលហោសអត់សូវបានហូបនៅផ្ទះទេ

ក. អូបាទចឹងហោសបង?

ខ. នឹងពេលដែរយើងមកពីរៀនចឹងមកផ្លាស់ខោអាវចឹងទៅយើងអត់ហូបនៅផ្ទះទេយកទៅវាលស្រែហើយហូបបាយហើយទៅមើលគោ ចុះប្រវត្តិរបស់យើងពីមុនមានអីមានតែទៅមើលគោ ក្របីនឹងទៅស្រែនឹងអែង

ក. បាទបង ចុះប្អូនរបស់បងសព្វថ្ងៃពួកគាត់នៅនាដែរបង?

ខ. គាត់នៅខេត្ត

ក. នៅទាំងអស់តែម្ដងហោសបង?

ខ. នៅខេត្តច្រើនគ្នាគាត់មានប្រពន្ធនៅតាមខេត្ត

ក. អូនៅខេត្តផ្សេងតែម្ដងហោសបង?

ខ. ចាប៉ុន្តែនៅជុំគ្នានៅកំពង់ចាមនឹងច្រើន តែគ្រាន់តែថាច្ដូរតែប៉ុន្មាននាក់ទេ

ក. ដូចជាបងអាចប្រាប់តិចថាបង

ខ. ខ្ញុំមកនៅភ្នំពេញតាមប្ដី

ក. បងមកនៅភ្នំពេញ ហើយដូចជាបងធ្វើការងារអីគេដែរបង?

ខ. ពីមុនខ្ញុំលក់ដូរ ហើយឥឡូវខ្ញុំកូនខ្ចីអត់បានលក់ផងពីមុនខ្ញុំលក់ប្រហិត នឹងពង់ទាអីនឹង ហើយដល់ពេលនឹងខ្ញុំបានពោះធំទៅខ្ញុំកូនខ្ចីទៅប្ដីរបស់ខ្ញុំក៏ឈប់អោយលក់ទៅ

ក.​ បាទចុះប្អូនទី2របស់បងគាត់នៅណា ហើយគាត់បានធ្វើអីគេដែរបង?  
ខ. ប្អូនទី2នៅអូររាំងឪ លក់ចាបហួយគេលក់ប៊ីយែរ លក់ទឹកក្រូចអីចឹងទៅគេលក់ធំដែរនឹងហើយគេលក់ប្រហិត ហើយគេលក់បុកល្ហុកអីនៅផ្ទះនឹង

ខ. ដល់ពេលដែរប្អូនទី3 ធ្វើការនៅរោងចក្រនៅអូររាំងឪ

ក.​ ធ្វើនៅអូររាំងឪហោសបង?

ខ. ដល់ពេលប្អូនទី4គេនៅបវិតហោស គេធ្វើការជាសន្តិសុខនៅកាសុីណូ ហើយប្រពន្ធធ្វើការរោងចក្រនៅនឹង

ក. ធ្វើនៅបវិតនឹងហោស?

ខ. ចាដល់ពេលប្អូនទី5គេនៅព្រៃវែងប្ដីគេធ្វើទូរស័ព្ទនៅព្រៃវែងនឹង

ក. ចុះនៅព្រៃវែងនឹងនៅក្នុងទីរួមខេត្តរឺមួយក៏ នៅតាមស្រុកដែរបង?

ខ. មិនដឹងថានៅស្រុកណាមិនដឹងដែរនឹង

ក. អូរច្រើនដែរ

ខ. នៅព្រៃវែង ហើយប្អួនទី5 គាត់ខាងបើកឡានអោយក្រុមហ៊ុនដឹកដី

ក. នៅអូររាំងឪនឹងហោស?

ខ. ប្រពន្ធនៅអូររាំងឪ ប៉ុន្តែគាត់នៅណាទេនេះគាត់មកបើកអោយគេ ហើយមួយអាទិត្យមកលេងផ្ទះម្ដងនឹង ហើយប្អូន

ក. បាទបងប្អូនទី6ហាសបង?

ខ. ទី6ប្ដីគេបើកឡាននឹង ហើយទី7 ប្ដីគេនៅកំពង់សោម គេបើកហ្ការ៉ាសឡាន ហើយឥឡូវខឹងប្ដីទៅ បានទៅអូររាំងឪហើយមានកូនមួយ មុនគេធ្វើការនៅក្រុមហ៊ុនដែរតែឥឡូវគេមានប្ដីហើយគេមានកូនប្ដីគេបើកហ្ការ៉ាឡាន ទី7 នឹង ហើយដល់ពេលទី8នឹងប្រុសពៅនឹងបើកឡានអោយក្រុមហ៊ុនដឹកដីនឹង

ក. ប៉ុន្តែគាត់មានប្រពន្ធនៅ?

ខ. ប្អូនពៅនឹងគេមានគ្រួសារនឹងនៅព្រៃវែង ប៉ុន្តែគេមិននៅព្រៃវែង គេនៅអូររាំងឪ

ក. ចុះម្ដាយរបស់បងគាត់មានឈ្មោះអីគេដែរបង?

ខ. គាត់មានឈ្មោះលី ស៊្រុន

ក. គាត់មានឈ្មោះ លីស៊្រុន ចុះគាត់មានអាយុប៉ុន្មានដែរបង?

ខ. គាត់អាយុ50ជាងជិត60ឆ្នាំហើយ

ក. គាត់50ចុះគាត់

ខ. គាត់ប្រហែលជា56ឆ្នាំហើយមើលទៅ

ក. ចុះគាត់កើតនៅឆ្នាំអីបងមានចងចាំអត់បង?

ខ. អត់ចាំទេ ពីមុនខ្ញុំចាំតែឥឡូវខ្ញុំអត់ចាំទេខ្ញុំភ្លេចអស់ហើយតាំងពីមានកូនភ្លេចអស់ហើយ

ក. ចុះបងគិតថាគាត់កើតនៅថ្ងៃ ខែឆ្នាំណាបងមានដឹងអត់បង?

ខ. អត់ចាំទេ

ក. ប៉ុន្តែអាយុ56ឆ្នាំណបង?

ខ. គាត់ដូចជាប្អូនប៉ា3ឆ្នាំហើយគាត់56ឆ្នាំ ហើយប៉ាអាយុ59ឆ្នាំ

ក. បាទម្ដាយរបស់អាយុ56ឆ្នាំណបង?

ខ. ចាអាយុ56ឆ្នាំ

ក. ចឹងគាត់កើតនៅឆ្នាំ1962

ខ. ប្រហែលជាចឹងហើយមើលទៅ

ក. ចុះាត់កើតនៅណាបងមានដឹងទេ?

ខ. គាត់កើតនៅកំពង់ចាមនឹងកាលពីមុននឹង

ក. នៅអូររាំងឪនឹងហោសបង?

ខ. ខ្ញុំធ្លាប់សួរគាត់គាត់ប្រាប់ថាគាត់កើតនៅនឹង

ក. នៅអូររាំងឪនឹង ចុះឆ្នាំច័ន្ទគតិបងមានដឹងថាគាត់ឆ្នាំអីគេដូចជា ឆ្នាំជូត ឆ្លូវ ខាល ថោះអីចឹងហាស?

ខ. អត់ចាំទេ

ក. ចុះឪពុករបស់បងគាត់មានឈ្មោះអីគេដែរបង?

ខ. គាត់មានឈ្មោះ អ៊ុក អួន

ក. ចុះគាត់អាយុប៉ុន្មានដែរបង?

ខ. គាត់អាយុ59ឆ្នាំគាត់បងម្ដាយរបស់ខ្ញុំ3ឆ្នាំ

ក. ចុះគាត់កើតនៅថ្ងៃខែឆ្នាំណាបងមានដឹងទេ?

ខ. អត់ចងចាំទេ

ក. បើគាត់បងម្ដាយរបស់ប្អូន3ឆ្នាំមានតែគាត់អាយុ59ឆ្នាំដោយសារតែម្ដាយរបស់បងគាត់អាយុ62ឆ្នាំ ហើយឪពុកបងអាយុ59ឆ្នាំ?

ខ. ចាត្រូវហើយ

ក. ចុះគាត់កើតនៅណាដែរបងឪពុករបស់បងហាស?

ខ. គាត់នៅអូររាំងឪដូចគ្នាប៉ុន្តែគាត់នៅភូមិខុសគា្ន

ក. ភូមិផ្សេងគ្នាប៉ុន្តែស្រុកជាមួយគ្នា?

ខ. ភូមិជិតគ្នាប៉ុន្តែគ្រាន់តែស្រុកខុសគា្ន ឃុំតែមួយទេប៉ុន្តែគ្រាន់តែម្ដាយរបស់ខ្ញុំនៅភូមិលេខ1 ហើយប៉ារបស់ខ្ញុំនៅភូមិលេខ2ហើយគាត់នៅភូមិថ្មីទៅប៉ុន្តែភូមិជាប់គា្ន

ក. បាទបងចុះឪពុករបស់បងគាត់ធ្វើអីគេសំរាប់ចិញ្ចឹមជីវិតដែរបង?

ខ. គាត់ជាកសិករ ជាកម្មករកសិករនឹង

ក. គាត់ធ្វើស្រែរឺមួយគាត់ធ្វើចំការទៅណបង?

ខ. គាត់ធ្វើចំការម៉ែរបស់ខ្ញុំគ្រាន់តែគាត់ជួយដាំបន្លែដាំអីចឹងទៅណា ហើយគាត់ជួយលក់ជួយអីចឹងហាសណា

ក. ចុះម្ដាយរបស់បងគាត់ធ្វើអីគេសំរាប់ចិញ្ចឹមជីវិតដែរបង?

ខ. គាត់ធ្វើជាមួយគ្នាធ្វើជាមួយប៉ារបស់ខ្ញុំនឹង ប៉ារបស់ខ្ញុំគាត់ជាអ្នកដាំបន្លែ ហើយម្ដាយរបស់ខ្ញុំគាត់ជាអ្នកជួយហើយដល់ពេលដែរបានផលទៅម្ដាយរបស់ខ្ញុំគាត់យកទៅលក់

ក. ចុះឪពុនរបស់បងគាត់ជាមនុស្សបែបណាដែរបង ដូចជាគាត់ស្លូតរឺមួយក៏កាចដែរបង?

ខ. ប៉ារបស់ខ្ញុំគាត់ស្លូតណាស់ គាត់អត់ធ្មត់ណាស់

ក. អូគាត់ស្លូតហោសបង?

ខ. គាត់ចិត្តធ្ងន់ហាស មិនថាជាមួយបងប្អូនរឺនៅជាមួយប្រពន្ធរឺនៅជាមួយកូនទេ គឺគាត់ចិត្តធ្ងន់តែម្ដងប្រពន្ធខឹងក្រញូវគាត់សុខចិត្តដើរចេញ

ក. អូចឹងហោសបង?

ខ. គឺគាត់មិនតបើកូនគាត់ប្រដែលប្រដៅគាត់មិនដែរចេះជេរទេ គាត់មិនដែរចេះវៃទេគឺអត់តែម្ដង

ក.​ ម្ដាយរបស់បងគាត់ស្លូត រឺមួយក៏កាច?

ខ. គាត់ស្លូតប៉ុន្តែគ្រាន់តែថាពេលខ្លះគាត់ខឹង រាងឆេវឆាវជាងប៉ារបស់ខ្ញុំ

ក. អបាទបងចឹង?

ខ. កូនអីបើថាគាត់វៃគឺគាត់វៃតែម្ដង តែប៉ារបស់ខ្ញុំអត់ទេគាត់អត់ងាយវៃទេ ខ្ញុំតាំងពីតូចរហូតដល់ធំប៉ារបស់ខ្ញុំគាត់មិនដែរប៉ះបានមួយដៃទេ មួយរំពាត់អីក៏មិនដែលដែរគឺគាត់និយាយតែមាត់ទេ គាត់វៃនឹងសំដីចឹងហាស

ក. អូគាត់វៃនឹងសំដីធ្វើអោយយើងឈឺចឹងហាស?

ខ. គាត់វៃនឹងសំដីអោយយើងចេះដឹង

ក. ចេះដឹងនឹង ចេះគិត?

ខ. គឺគាត់ប្រដៅកូនគាត់មិនដែរប្រើរំពាត់អីទេ

ក. អូបាទគាត់ល្អបង

ខ. ប៉ារបស់ខ្ញុំគាត់មិនដែលទេ គឺគ្រប់កូនទាំងអស់នឹង ប៉ុន្តែម៉ែរបស់ខ្ញុំគាត់ជាមនុស្សស្រីគាត់តែងតែវៃហើយ គាត់ឆេវឆាវហើយរំពាត់

ក. ចុះបងមានចងចាំសាច់រឿងរឺមួយក៏អនុស្សាវរីយ៍កាលពីបងនៅជាមួយពួកគាត់ទេ?

ខ. មានអនុស្សាវរីយ៍តាំងពីនៅក្មេងៗ ប៉ារបស់ខ្ញុំទៅស្រែចឹងខ្ញុំបានងើបតាំងពីម៉ោង4ជាមួយគាត់ហើយ ទៅជួយភ្ជួរស្រែគាត់ទៅភ្ជួរស្រែចឹងទៅខ្ញុំទៅតាមជួយដកសំណាបហើយ គឹដឹងតែខ្ញុំត្រូវងើបតាមគាត់តែម្ដង

ក. អូចឹងហោសបងទឿជាមួយគាត់រហូត?

ខ. នឹងហើយតែបើថាជាមួយម្ដាយមានអនុស្សាវរីយ៍ជាមួយគាត់មានតិចតួចនៅផ្ទះជួបជុំបងប្អូន បុណ្យទានអីចឹងនឹងសប្បាយ ប៉ុន្តែបើថាប៉ាទំលាប់តាំងពីតូចគឺងើបតាមគាត់ទៅស្រែតែម្ដង ពេលដែរគាត់ទៅស្រែទៅចំការខ្ញុំទៅជាមួយគាត់តាំងពីតូច សុខចិត្តទៅដេកនៅវាលស្រែហោស

ក. ដើម្បីធ្វើយ៉ាងម៉េចអោយបានទៅជាមួយគាត់?

ខ. អោយបានទៅជាមួយគាត់ពេលដែរប៉ារបស់ទៅចឹងខ្ញុំក៏ងើបទៅៗពេលដែរទៅដល់ប៉ារបស់ខ្ញុំសុខចិត្តភ្ជួរអីទៅ ខ្ញុំមានរោងនៅស្រែនឹង ហើយខ្ញុំដេកនៅនឹងទៅ

ក. ចុះបងមានចងចាំជីដូនជីតាខាងម្ដាយអត់បងស្គាល់ឈ្មោះពួកគាត់អត់បង?

ខ. យាយតាខាងម្ដាយខ្ញុំអត់ស្គាល់ទេ

ក. ចឹងអត់ស្គាល់ឈ្មោះពួគាត់ទាំងអស់?

ខ. ស្គាល់ប៉ុន្តែខ្ញុំកើតអត់ទាន់ពីព្រោះម៉ែរបស់ខ្ញុំបានប្រាប់ថាគាត់កូនកំព្រាកាលពីជំនាន់ណុង កាលពីជំនាន់ពលពតនឹងអាពតបានយកឪពុកម្ដាយរបស់គាត់ទៅសំលាប់ទាំងអស់នឹង

ក. ប៉ុន្តែគាត់មានឈ្មោះអីគេដែរបង?

ខ. តារបស់ខ្ញុំឈ្មោះស្អីគេលីទេខ្ញុំបានភ្លេចបាត់ហើយ

ក. ប៉ុន្តែដឹងតែឈ្មោះលី​ គឺតាលី?

ខ. បើយាយរបស់ខ្ញុំគាត់ឈ្មោះយ៉េន

ក. ឈ្មោះតាលី យាយយ៉េន?

ខ. ឈ្មោះយាយ យ៉េន តាលី

ក. ប៉ុន្តែនឹងខាងម្ដាយណបង?

ខ. អានឹងខាងម្ដាយ

ក. ប៉ុន្តែបងមានដឹងថាគាត់កើតនៅថ្ងៃខែឆ្នាំណាទេ?

ខ. ខ្ញុំអត់ដឹងទេ

ក. ចុះគាត់នៅណាបងមានដឹងអត់?

ខ. គាត់គឺនៅអូររាំងឪនឹងតែម្ដង

ក. ទាំងតា ទាំងយាយ?

ខ. អត់ដឹងថាគាត់នៅណាទេ គ្រាន់តែម្ដាយរបស់ខ្ញុំគាត់ប្រាប់ថាពេលដែរគាត់កើតមកនឹងគឺឪពុកម្ដាយរបស់គាត់គឺនៅអូររាំងឪនឹងតែម្ដង

ក. ចុះយាយតាខាងឪពុកវិញបងមានស្គាល់ឈ្មោះពួកគាត់ទេ?

ខ. ខាងឪពុកខ្ញុំទាន់តារបស់ខ្ញុំ

ក. ប៉ុន្តែគាត់មានឈ្មោះអីគេដែរបង?

ខ. គាត់ឈ្មោះអ៊ុក អួយ គាត់ទើបតែស្លាប់ប៉ុន្មានឆ្នាំនេះទេ

ក. ប៉ុន្តែយាយវិញ?

ខ. យាយគាត់ស្លាប់តាំងពីពលពតនឹងមក

ក. ប៉ុន្តែគាត់មានឈ្មោះអីគេដែរបង?

ខ. គាត់មានឈ្មោះទុំស្អីទុំទេ

ក. ឈ្មោះយាយ ទុំ

ខ. យាយរបស់ខ្ញុំគាត់ឈ្មោះ ទុំ តារបស់ខ្ញុំគាត់ឈ្មោះ អ៊ុក អួយ

ក. ចុះតាគាត់អាយុប៉ុន្មានដែរបងមានចងចាំទេ?

ខ. តានៅពេលដែរគាត់ស្លាប់នឹងគាត់មានអាយុ80ឆ្នាំជាង

ក.​ គាត់អាយុ80ឆ្នាំជាង

ខ. គាត់ទើបតែស្លាប់2-3ឆ្នាំទេ

ក. ចឹងមានន័យថាគាត់ប្រហែលជាគាត់អាចចូលដល់90ឆ្នាំហើយណបង?

ខ. ចាគាត់ស្លាប់បាន3-4ឆ្នាំ

ក. ចុះយាយបងមានដឹងយាយគាត់អាយុប៉ុន្មានទេបង?

ខ. យាយគាត់ស្លាប់តាំងពីជំនាន់អាពតនោះ

ក. ប៉ុន្តែកាលពីគាត់ស្លាប់នឹងបងអែងមានដឹងថាគាត់មានអាយុប៉ុន្មានអត់?

ខ. ខ្ញុំអត់ដឹងផង

ក. ចុះឪពុកម្ដាយរបស់បងគាត់មានធា្លប់ប្រាប់ពីប្រវត្តិតាយាយទៅបងអត់?

ខ.​ ធ្លាប់ប្រាប់តា

ក. ធ្លាប់ប្រាប់ថាតាយាយគាត់ធ្វើអីគេចឹងហាសបង អាចប្រាប់តិបានទេ?

ខ. គាត់ធ្លាប់ប្រាប់ថាតាយាយពីមុនគឺគាត់ធ្លាប់នៅស្រុកស្រែគឺគា្មនអីទេមានតែស្រែចំការនឹង ដល់ពេលដែរតាយាយគាត់បានស្លាប់បាត់អស់ទៅគឺស្រែចំការនឹងបានប្រគល់អោយទៅឪពុកម្ដាយរបស់ខ្ញុំទាំងអស់នឹង ដល់ពេលដែរពេលបែកអាពតនឹងទៅដូចគេដឹងថាស្រែនឹងជាស្រែរបស់តារបស់ខ្ញុំចឹងហាស តែគេមិនអោយយើងទាំងអស់ទេគេអោយយើងខ្លះ

ក. អូម៉េចចឹងវិញបង?

ខ. អត់ដឹងដែរម៉ែរបស់ខ្ញុំនឹងឪម៉ែរបស់គាត់បានស្លាប់បាត់ទៅហើយប៉ុន្តែ គេអាករដីធ្លី ដីស្រែដីចំការនឹងយកទៅសិនទៅនិយាយជាមួយលោកគ្រួសិនលោកកូនគាត់យកទៅដូចថាបែកអាពតទៅមេភូមិ មេឃុំអីនឹងអ្នកចាស់ៗគេដឹងថាស្រែមួយនឹងជាស្រែរបស់យាយតារបស់ខ្ញុំហាស

ក. បាទអូចឹងហោសបង គេធ្វើម៉េចទៅចឹង?

ខ. ដល់ពេលចឹងទៅគេបានប្រគល់ទៅអោយម៉ែរបស់ខ្ញុំ ថាដីស្រែនឹងចារបស់យាយតាដែរស្លាប់បាត់ទៅនឹងតែគេអោយយើងខ្លះគេមិនអោយទាំងអស់ទេនឹងខ្ញុំដឹងតែប៉ុណ្ណឹងដឹងដែរថា គេអាករដែរគាត់នៅសល់រាល់ថ្ងៃនឹង គឺជាគេអាករមកពីឪពុកម្ដាយរបស់គាត់តែអាពតបានយកទៅសំលាប់អស់ហើយ គ្រាន់តែថាជាគេអាករដែរនៅសល់គេបានអោយខ្លះដីដូចថាផ្ទះសំបែងដែរគាត់ស្នាក់នៅនឹងក៏ជាគេអាករសល់ពីយាយតាដែរនឹង

ក. ចឹងគាត់មានប្រាប់តែប៉ុណ្ណឹងទេណបង?

ខ. គាត់តែចឹង

ក. ចុះបងមករស់នៅទីក្រុងភ្នំពេញនឹងយូរនៅបង?

ខ. យូរដែរហើយខ្ញុំបានយកប្ដីរបស់ខ្ញុំជាង10ឆ្នាំដែរហើយនឹង

ក. ចឹងជាង10ឆ្នាំហើយណមកនៅភ្នំពេញនឹង?

ខ. ជិត20ឆ្នាំហើយ

ក. ប៉ុន្តែបងនៅតែនឹងទេ រឺក៏បងធ្លាប់នៅកន្លែងផ្សេងដែរបង?

ខ. ខ្ញុំធ្លាប់នៅដែរនឹង

ក. នៅណាវិញបងពីមុន?

ខ. ពីមុនខ្ញុំរស់នៅភូ​មិ4នៅមុខលីឡាលោកគ្រូ

ក. អូខ្ញុំស្គាល់

ខ. អាផ្ទះមួយដែរខ្ញុំនៅពីមុននឹង

ក. នៅមុខលីឡានឹងតែម្ដងហោសបង តែដល់ពេលឥឡូវមកនៅក្រោយវិញ?

ខ. ឥឡូវលក់អោយគេហើយ

ក. ចុះបងមានបងប្អូនណាដែររស់នៅក្រៅប្រទេសក្រៅពីស្រុកខ្មែរអត់បង ដូចជានៅវៀតណាម ថៃ ឡាវ ដូចជាបងមានបងប្អូនណាដែរទៅរស់នៅក្រៅប្រទេសអត់បង?

ខ. ខ្ញុំមានអ៊ុំរបស់ខ្ញុំ

ក. គាត់ទៅរស់នៅណាវិញបង?

ខ. គាត់ទៅរស់នៅប្រទេសអូស្រ្តាលី

ក. អូសព្វថ្ងៃគាត់នៅអូស្ត្រាលីនឹងហោសបង?

ខ. ចា1ឆ្នាំគាត់មកលេងម្ដង

ក. អូចុះគាត់ធ្វើអីគេនៅណុងបងមានដឹងអត់បង?

ខ. ខ្ញុំអត់ដឹងផងគ្រាន់តែដឹងថាគាត់ទៅពេលដែរជំនាន់អាពត

ក. អូនៅពេលណុងភៀសខ្លួននៅពេលជំនាន់ពលពតនឹងហោសបង?

ខ. គាត់ភៀសខ្លួនទៅដំបូងគាត់នៅជំរុំ ខ្ញុំដឹងប្រវត្តិគាត់ នឹងគាត់នៅជំរុំហាស គាត់មិនដឹងរត់ទៅយ៉ាងម៉េចទេជាមួយប្រពន្ធគាត់នឹងហើយដល់ពេលណុងក៏ទៅដល់អូស្ត្រាលីនឹង

ក. អូបាទចឹងហោសបង?

ខ. ពេលដែរទៅដល់អូស្ត្រាលីដំបូងគាត់ក្រហោស គាត់អត់មានផ្ដល់ដំណឹងអោយអ្នកផ្ទះទេស្មានតែគាត់ស្លាប់បាត់ហើយ តែរហូតដល់ពេលដែរគាត់មានកូន3នាក់ ដល់ពេលដែរគាត់មានកូន3នាក់បានគាត់ផ្ញើរដំណឹងមកអ្នកផ្ទះហាសថាគាត់នៅរស់ទេ

ក. ទាល់ចឹងបានគាត់ប្រាប់?

ខ. ដល់ពេលផ្ញើរដំណឹងមកចឹងទៅប៉ារបស់ខ្ញុំអរនោះអរចុះបើស្មានតែស្លាប់បាត់ហើយនោះ អរៗយំផង ហើយសើចផងពេលនោះក្រោយមកប៉ុន្មានចុងក្រោយបានគាត់មកផ្ទាល់តែម្ដងដំបូងគាត់ផ្ញើរសំបុត្រមកទេ

ក. អូដល់ពេលដែរគាត់មកបានឃើញ?

ខ. ឥឡូវនឹងគាត់រស់នៅអូស្ត្រាលី ហើយគាត់នៅក្នុងមួយឆ្នាំគាត់មកលេងម្ដង

ក. អូល្អ ចុះស្វាមីរបស់បងគាត់មានឈ្មោះអីគេដែរបង?

ខ. គាត់មានឈ្មោះ ម៉ៅ វណ្ណា

ក. ឈ្មោះ ម៉ៅ វណ្ណាណបង ចុះបងមានដឹងថាបងបានរៀបអាពាហ៍ពិពាហ៍នៅថ្ងៃខែឆ្នាំណាបងមាននៅចងចាំទេបង?

ខ. ចាំថ្ងៃដូចជាឆ្នាំ2015 ប្រហែលជាខែ5 ខ្ញុំមិនបានរៀបចំអីធំដុំទេគ្រាន់តែអោយគេដឹងលឺ ប៉ុន្តែរៀបការណុងស្មើនឹងការគេមួយហាស

ក. អូលក្ខណះថាគ្រាន់តែយើងសែនទេប៉ុន្តែសែននឹងដូចស្មើរនឹងការគេមួយដែរណបង?

ខ. បឹងហើយសែនធំ គ្រាន់តែផឹកស្រាមិនតិចកេសទេការចំណាយពេលណុងចូលដល់រាប់ពាន់ដែរនឹង ហើយកាលពីជំនាន់ណុងឆ្នាំមុនច្រើនហាសណា តែ500$នឹងគេការកូននៅស្រុកស្រែបានមួយហាស

ក. នៅឆ្នាំ2015មែនទេបងទើបតែបាន3ឆ្នាំនឹងបង នៅ2005ហីបង?

ខ. ហាសច្រឡំនៅឆ្នាំ2005

ក. បើនៅឆ្នាំ2005វាចូល13ឆ្នាំហើយ ខ្ញុំចេះតែឆ្ងល់ថា2015កូនរបស់បងអីកូនធំម៉្លេស

ខ. តែកាលពីជំនាន់ណុងតែ500$ទេការបានកូនអ្នកស្រុកស្រែផ្អើលភូមិហាស តែខ្ញុំការគរាន់តែរៀបជាមួយគាត់អស់ចូល1000$កាលណុងហាស

ក.​ អូចឹងហាសបង?

ខ. គ្រាន់តែសែនទេនោះយើងថាខ្ចិលធ្វើធំនោះប៉ុន្តែមានណាដល់ពេលអាធ្វើតូចតាចនឹងអស់ច្រើនជាងអាគេធ្វើធំដុំទៀត

ក.​ អូបាទចុះនៅពេលដែរបងរៀបអាពាហ៍ពិពាហ៍នឹងគិតថាបងជាអ្នករៀបចំអោយរឺមួយក៏ឪពុកម្ដាយរបស់បងជាអ្នករៀបចំអោយដែរបង?

ខ. ឪពុកម្ដាយ

ក. ឪពុកម្ដាយរបស់បងជាអ្នករៀបចំអោយណ ចុះនៅពេលដែរប្ដីរបស់បងចូលស្អីដណ្ដឹងនឹងដូចជាគាត់មានអោយជាជំនូនអីទេ ដូចជារៀបសែនរៀបអីនឹងដូចជាប្ដីរបស់បងផ្ដល់ជាផុយកាក់អីអោយទៅបងដែរទេបង?

ខ. គាត់ជាអ្នកចេញលុយទាំងអស់នឹង

ក. អូគាត់ជាអ្នកចេញលុយទាំងអស់ណបង?

ខ. ចាគាត់ជាអ្នកចេញ

ក. អូដូចលក្ខណះគេការចឹងខាងប្ដីជាអ្នកចេញទាំងអស់?

ខ. ចាគាត់ជាអ្នកចេញទាំងអស់ ហើយឪពុកម្ដាយអីបានមកជុំគា្នទាំងអស់នឹង ហើយខ្ញុំក៏មានអរតាសុីវិលអីត្រឹមត្រូវដែរនឹង

ក. ចុះបងអាចប្រាប់ពីពេលដំបូលដែរបងបានជួបជាមួយបងប្រុស ហើយហេតុអីបានបងជួបគា្ន ហើយហេតុអីបានជាបងស្រលាញ់គា្នអីចឹងហាសបង តើបងអាចប្រាប់បន្តិចបានទេបង?

ខ. បើនិយាយពីប្រវត្តិជួបគ្នាអត់ត្រូវាបានជួបទេ កាលណុងខ្ញុំទើបតែធ្វើការនៅក្រុមហ៊ុនស្រាបៀរអង្គរយើងនឹងដល់ពេលខ្ញុំទើបតែធ្វើការចឹងខ្ញើអត់ស្គាល់គែស្គាល់ចឹងហាសខ្ញុំចេះតែខ្លាចហាស

ក. អូបាទបង

ខ. ដល់ពេលហើយគាត់នឹងចូលទៅផឹកនៅនឹងដែរ ដល់ពេលហើយមានក្រុមក្មេងស្ទាវមួយក្រុមវាបានផឹកនៅនឹងដល់ពេលដែរផឹកហើយវាបបួលយើងទៅដើរលឹងចឹងហាស ដល់ពេលនឹងខ្ញុំបានប្រាប់ថាទេខ្ញុំអត់ទៅដើរលឹងអីទេ ខ្ញុំអត់ចេះទេខ្ញុំទើបតែមកធ្វើការចឹងហាស វាថាអត់ទេបើមិនទៅដើរលេងជាមួយវាវាចាំចាប់ ស្ទាវៗនឹងវាថាវាចាំចាប់តែវាថាមែនហាស

ក. អូស្ទាវៗខ្លាំងដែរ?

ខ. ហើយវាថាមែនវានៅចាំចាប់យើងនឹងខ្ញុំអត់ហ៊ានទៅផ្ទះទេ សូម្បីតែថៅកែហាងក៏មិនអោយខ្ញុំទៅផ្ទះដែរថាខ្លាចគេចាប់ចឹងហាសណា ដល់ពេលហើយខ្ញុំឃើញប្ដីរបស់ខ្ញុំមឹង តុគាត់នឹងមានប៉ូលីសផង ចុះគាត់ចាអ្នកធ្វើការហោសគាត់មានមិត្តភក្តិគាត់ជាប៉ូលីសអីហោស ខ្ញុំបានឃើញកាំភ្លើងអាកានៅក្រោមតុមួយដើម ដល់ពេលណុងខ្ញុំខ្លាចអាក្មេងស្ទាវណុងខ្ញុំក៏បានរត់ទៅអង្គុយតុគាត់ណុង ដល់ពេលដែរខ្ញុំរត់ទៅអង្គុយថៅកែហាងក៏ថាដែរ

ក.​ និយាយថាហេនេះទៅអង្គុយតុគាត់ទៅគ្រែងមានសុវត្តិភាពជាងចុះឃើញគេមានកាំភ្លើងហោស

ខ. ដល់ពេលចឹងខ្ញុំបានចូលទៅអង្គុយហើយអ្នកទាំងអស់គ្នានឹងអត់មានដឹងខ្លួនថាខ្ញុំទៅអង្គុយទេ ដល់ពេលដែរខ្ញុំទៅអង្គុយចឹងគេចាប់ផ្ដើមឆ្ងល់ថាខ្ញុំម៉េចទៅអង្គុយចឹងណគេហៅខ្ញុំគេថានរណាគេហៅចឹងទៅហាស

ក. អូពួកគាត់អត់ដឹងហោសបង?

ខ. នឹងហើយហើយពេលដែរខ្ញុំទៅអង្គុយក៏អង្គុយជិតគាត់នឹង ដល់ពេលហើយខ្ញុំក៏បានអង្គុយជិតគាត់ចឹងទៅ ហើយពួកអាក្មេងៗនឹងពេលវាឃើញចឹងទៅឃើញមានកាំភ្លើងមានស្អីចឹងទៅគិតថាស្មានតែខ្ញុំស្គាល់គាត់ចឹងហាស ពួកនឹងនាំគ្នាខឹងដែរនឹងហើយដល់ពេលនិងវានាំគ្នាទៅបាត់ទៅ ដល់ពេលក្រោយមកក្រុមអ្នករួមតុជាមួយគាត់នឹង គេឆ្ងល់ថាណាគេយប់មិញហៅម្នាក់នឹងមកអង្គុយ​ គេបានសួរគាត់នឹង ហើយគាត់ថាទេគាត់អត់បានហៅទេ ហើយសួរគេក៏គ្មាននរណាបានហៅខ្ញុំដែរចឹងម៉េចម្នាក់នឹងមកអង្គុយចឹង ដល់ពេលស្អែកឡើងគេទៅទៀតហើយគេក៏សួរថាហេតុអីបានទៅអង្គុយនឹង ខ្ញុំប្រាប់គាត់ថាខ្ញុំចង់រាប់អានបងអែងបានខ្ញុំមកអង្គុយនឹង ដល់ហើយក៏ចេះតែបង្អាប់គា្នខ្ញុំជាមួយគាត់នឹង

ក.​ ពួកគាត់នាំគ្នានិយាយបងនឹងប្ដីរបស់បង?

ខ. នឹងហើយហើយចេះបង្អាប់ខ្ញុំជាមួយគាត់នឹង

ក. ក៏បងស្រលាញ់គ្នាទៅ?

ខ. ដូចថាយូរៗទៅចេះតាលក្ខណះថា

ក. ចេះតែបាក់ទៅៗចឹងហេសបង?

ខ. នឹងចេះតែបាក់ៗទៅ ហើយចឹងបានគាត់ចេះតែងនិយាយបង្អាប់ថាខ្ញុំថាខ្ញុំអរគុណស្ទាវទៅដោយសារតែស្ទាវរកចាប់ខ្ញុំនឹងបានខ្ញុំបានជុំគ្នាជមួយគាត់នឹងមានតែប៉ុណ្ណឹងលោកគ្រូ

ក. ចុះបងចេះអានរឺមួយក៏ចេះសរសេរអក្សរខ្មែរបានល្អប៉ុណ្ណាដែរបង?

ខ. ខ្ញុំចេះច្រើនខ្ញុំរៀនបានតិចទេ ខ្ញុំរៀនបានថ្នាក់ទី6ទេ

ក. បងរៀនបានថ្នាក់ទី6ហោសបង?

ខ. ប៉ុន្តែមើលដាច់ទាំងអស់នឹងហើយសរសេរបាន

ក. ចេះអានចេះសរសេរទៅណបង ចុះបងរៀននឹងនៅសាលាបឋមហោសបង?

ខ. ចារៀននៅបឋម

ក. ប៉ុន្តែសាលានឹងនៅវិញបង?

ខ. នៅសាលាអូរាំងឪ

ក. អូររាំងឪ ចុះឈ្មោះសាលាឈ្មោះអីបងមានចងចាំអត់បង?

ខ. ពីមុនគេបានដាក់ថាសាលាវត្តអូររាំងឪ សាលានឹងនៅក្នុងវត្តហាស

ក. អូនៅក្នុងវត្តហោសបង?

ខ. តែដល់ពេលឥឡូវ ទើបតែខ្ញុំមកនៅឥឡូបវនឹងគេបានឈប់ដាក់សាលានឹងនៅក្នុងវត្តនឹងហើយ គេបានប្ដូរដាក់ទៅជាវត្តទាំងអស់នឹង គេបានប្ដូរដាក់សាលានឹងទៅកន្លែងផ្សេង

ក. សាលានឹងគេបានយកទៅដាក់កន្លែងផ្សេងទៅ?

ខ. ចាគេប្ដូរ គេដាក់នៅអូររាំងឪនឹងដែរតែគេបានដាក់នៅកន្លែងផ្សេង គេឈប់ដាក់នៅក្នុងវត្តនឹងហើយ តែពីមុនកាលពីក្មេងៗខ្ញុំនៅរៀននឹងសាលានឹងនៅក្នុងវត្ត វត្តមួយចំហៀង សាលាមួយចំហៀង តែឥឡូវគេបានប្ដូរដែរសាលាខ្ញុំបានរៀនពីមុននឹងគេប្ដូរធ្វើសាលាឆាន់អីអស់ហើយគេឈប់ដាក់សាលាទៀតហើយគេបានប្ដូរសាលាទៅដាក់កន្លែងផ្សេងវិញ ហើយខ្ញុំអត់ដឹងថាមានឈ្មោះអីទេអាគេប្ដូរទៅកន្លែងផ្សេងនឹង

ក. បាទចុះបង

ខ. ខ្ញុំគ្រាន់តែដឹងថាពេលដែរខ្ញុំរៀននៅសាលាអូររាំងឪនឹងហើយខ្ញុំទៅរៀនអនុវិទ្យាល័យហាសរៀនបានតែមួយឆ្នាំចឹង ចុះរៀននៅសាលាអូរាំងឪនឹងត្រឹមតែថ្នាក់ទី5ទេគេហៅបឋម ដល់ពេលដែរបានចូលថ្នាក់ទី6គេហៅអនុវិទ្យាល័យ

ក.​ ចុះបងរៀនតែមួយសាលានឹងតាហីបងអត់មានបានច្ដូរសាលាណាផ្សេងទៀតណាហីបង?

ខ. ខ្ញុំប្ដូរពេលដែរខ្ញុំរៀននៅសាលាបឋមមិនខ្ញុំរៀននៅសាលាអូររាំងឪ តែដល់ពេលដែរខ្ញុំប្ដូរទៅអនុវិទ្យាល័យ គេដាក់ថាអនុវិទ្យាល័យអូររាំងឪ

ក. ប៉ុន្តែនៅកន្លែងផ្សេង?

ខ. សាលានឹងនៅជិតគា្នតែគ្រាន់តែនៅកន្លែងផ្សេងនៅជិតគា្នដែរមិននៅឆ្ងាយប៉ុន្មានទេ តែឥឡូវអាបឋមនឹងគឺគេប្ដូរទៅនឹងទាំងអស់

ក. អូគេប្ដូរទៅជា

ខ. សាលាបឋមនឹងគេយកទៅកន្លែងនៅជិតអនុវិទ្យាល័យណុងទាំងអស់

ក. ទាំងបឋម ទាំងអនុវិទ្យាល័យ?

ខ. នឹងហើយគេលែងដាក់នៅក្នុងវត្តទៅហើយសាលាបឋមទៀតហើយ

ក. ចុះបងមានចេះភាសាអីក្រៅពីភាសាខ្មែរទេបងដូចជាភាសាវៀតណាម ភាសាថៃ ភាសាឡាវអីចឹងហាសបង?

ខ. អត់ចេះទេ

ក. អត់ចេះទេចេះតែខ្មែរទេណបង?

ខ. អត់ចេះទេអង់គ្លេសនឹងចេះមួយម៉ាត់ៗនឹងពីមុនចេះច្រើនតែដល់ពេលដែរអត់បានប្រើប្រាស់ភ្លេចអត់ហើយពីមុននឹងរបស់របរនៅក្នុងផ្ទះនឹងខ្ញុំចេះទាំងអស់អង់គ្លេស ខ្ញុំចេះនិយាយបាន បើមានអ្នកនិយាយជាមួយខ្ញុំនិយាយបានទាំងអស់

ក. អូបាទបងល្អ

ខ. ប៉ុន្តែរយះពេលជាង10ឆ្នាំខ្ញុំដែរយកទៅប្រើប្រាស់ទេ គឺខ្ញុំអត់និយាយ ពេលដែរនិយាយយូរគឺដូចជារលាស់អណ្ដាតអត់រួចទេលោកគ្រូ រលាស់អណ្ដាតអត់រួចដូចថាឈប់តែម្ដង គាត់អតលឺទេអូន

ក. គាត់ថ្លង់ហោសប?

ខ. ចាពេលដែរនិយាយទៅគាត់គាត់ស្ដាប់អត់បានទេ

ក. បាទចុះបងមានធ្លាប់មានមិត្តភក្តិណាដែរធ្លាប់ធំធាត់មកជាមួយគ្នាអីទេបងលក្ខណះថាដូចជាមិត្តភក្តិស្និទ្ធិស្នាលហាសបង?

ខ. មានកាលពីនៅរៀនមានម្នាក់ មិត្តភក្តិមានច្រើនតែមិត្តភក្តិដែរជិតស្និទ្ធិនឹងមានតែម្នាក់ទេ

ក. គាត់មានឈ្មោះអីគេដែរបង?

ខ. គាត់មានឈ្មោះ ណៃ សុធី

ក. ចុះបងអាចប្រាប់ថាពីអនុស្សាវរីយ៍អីជាមួយគាត់ ថាបងមានធ្លាប់ធ្វើអីគេជាមួយគាត់លក្ខណះថាដើរលេងអីចឹងហាស?

ខ. អនុស្សាវរីយ៍ជមួយគាត់គឺពួកខ្ញុំធ្វើការអោយគេ គេហៅថារុំបារី

ក. ធ្វើការរុំបារី?

ខ. រុំបារីជាមួយគ្នារហូតតាំងពីក្មេងជាង10ឆ្នាំហោសទាល់តែខ្ញុំមកនៅភ្នំពេញបានបែកគ្នា ហើយខ្ញុំហៅឪពុកម្ដាយរបស់គាត់ហៅម៉ែ ហើយគាត់ក៏ហៅឪពុកម្ដាយរបស់ខ្ញុំក៏ហៅម៉ែដែរ ដល់ពេលដែរកូនគាត់ខ្ញុំហៅកូន ពេលដែរកូនរបស់ខ្ញុំក៏គាត់ហៅកូនដែរអានឹងគេហៅថាជិតស្និទ្ធិហាណា

ក. បាទអានឹងគេហៅជិតស្និទ្ធិជាមួយគ្នា?

ខ. គឺហៅម៉ែទៅម៉ែមកមានតែមួយនឹងទេ តែបើមិត្តភក្តិរាប់អានមានច្រើន

ក. ចុះបងមានធ្លាប់ទៅធ្វើការនៅវាលស្រែទេបង ដូចជាស្រែចំការអីបងមានធ្លាប់ទេបង?

ខ. ទៅរហូតនឹងពីក្មេង

ក. ទៅធ្វើទាំងស្រែទាំងចំការ?

ខ. ចាខ្ញុំមានស្រែមានចំការពេលប៉ារបស់ខ្ញុំទៅខ្ញុំទៅធ្វើដែរ

ក. ប៉ុន្តែបង

ខ. តាំងពីជំរះស្មៅដាំសណ្ដែកសៀង ដាំសណ្ដែកដី ដាំល្ង

ក.​ បាទបងបើតាមខ្ញុំដឹងដូចជានៅអូររាំងឪដែរសំបូរជាងគេគឺចំការម្រេច នឹងចំការចំបីមែនអត់បង?

ខ. ចាប៉ុន្តែអានឹងខ្ញុំអត់ធ្វើទេ

ក. ចុះបងធ្វើចំការអីគេវិញទៅបង?

ខ. គេផ្សេងដែរគេធ្វើអានឹងគឺស្រុកផ្សេងមិនមែនដូចថាភូមិផ្សេង

ក. គេហៅសំបូរច្រើនជាងគេគេហៅភូមិទ្រាស?

ខ. នឹងហើយភូមិទ្រាស

ក. ភូមិនឹងសំបូរណាស់បង

ខ. អានឹងគេមានអានឹងតែភូមិរបស់ខ្ញុំអត់មានទេដាំសណ្ដែកសៀង ដាំសណ្ដែកដី ហើយនឹងដាំល្ង ហើយនឹងបន្លែដូចជាស្ពៃ ដូចជាខាត់ណាអីនឹងអានឹង

ក. ចុះបងគិតថាបងធ្លាប់ការអីគេខ្លះនៅក្នុងជីវិតរបស់បងដែរ?

ខ. កាលពីក្មេងខ្ញុំធ្លាប់តែធ្វើស្រែចំការ មានការលក់បន្លែ លក់អីចឹងហាសណា

ក. បាទដល់ពេលឥឡូវ?

ខ. ដល់ពេលដែរខ្ញុំធំ ពេលដែរខ្ញុំមិនទាន់មានគ្រួសារខ្ញុំធ្វើការនៅភោជនីយ៍ដ្ឋាន

ក. ភោជនីយ៍ដ្ឋាណបង នៅរោងចក្រស្រាបៀរនឹងហោសបង?

ខ. ចាភោជនីយ៍ដ្ឋានឹងគឺខ្ញុំលក់ស្រាបៀរនឹងតែពេលដែរខ្ញុំជួបប្ដីរបស់ខ្ញុំ

ក. លក់ពង់ទាអីទៅ

ខ.​ លក់ពង់ទាកូន លក់ប្រហិតលក់អីដល់ឥឡូវនឹង តែដល់ពេលឥឡូវខ្ញុំមានកូនខ្ញុំឈប់លក់ហើយចឹងហាស

ក. ចុះបងគិតថាតាំងពីក្មេងរហូតមកដល់ពេលនេះបងគិតថាជីវិតរបស់បងមានការផ្លាស់ប្ដូរអីគេខ្លះដែរបង?

ខ. មានការផ្លាស់ប្ដូររហូតនឹង

ក. ដូចជាកាលពីតូចយ៉ាងម៉េច ហើយឥឡូវយ៉ាងម៉េចចឹងហាស?

ខ. មានការផ្លាស់ប្ដូររហូតផ្លាស់ប្ដូរ ម្ដងចេះម្ដងចុះតែងតែផ្លាស់ប្ដូរហើយ

ក. តើម្ហូបអីគេដែរបងចូលចិត្តជាងគេដែរបង ដែរតែងតែស្រម៉ៃថាតាំងពីក្មេងបងនៅតែចូលចិត្តចឹងហាសដូចជាស្ងោរ ឆា ចៀន ជួនអីចឹងហាស ហើយលក្ខណះថាកកូរ ការី សំលក ប្រហើរ?

ខ.​ បើនិយាយពីចូលចិត្តវិញរាល់ថ្ងៃ ចូលចិត្តចំណូលតាមប្ដី ប្ដីចង់ហូបអីខ្ញុំធ្វើនឹង

ក. ចុះបើសិនជាថា

ខ. បើសិនអោយចំណូលចូលចិត្តអីដូចជាមិនសូវដឹង និយាយរួមប្ដីចូលចិត្តអីធ្វើនឹងទាំងអស់អីក៏ហូបបានដែរ

ក. ចុះតាំងពីក្មេងបងគិតថាបងចូលចិត្តញាំុអីគេដែរអត់?

ខ. បើនិយាយពីចូលចិត្តវិញខ្ញុំចូលចិត្តម្ហូបខ្មែរ

ក. ដូចជាម្ហូបខ្មែរណបង?

ខ. ការីខ្ញុំអត់សូវហូបប៉ុន្មានដែរទេបើនិយាយថាពីសម្លខ្មែរនឹងគឺម្ជូរ​កកូរ ប្រហើរនឹងគឺបងចូលចិត្ត

ក.​ នឹងបងចូលចិត្តណបង?

ខ. ចិញ្រ្ជាំប្រហុកអីចឹងចូលចិត្ត

ក. ចុះល្បែងអីគេដែរបងគិតថាចូលចិត្តជាងគេហាសដូចជាលាក់កន្សែង បោះអង្គុញ ទាញ់ព្រាត ចោលឈូងអីចឹងហាស រឺមួយក៏លក្ខណះលេងខួងលេងអីចឹងដែរបងគិតថាចូលចិត្តចឹងហាស ដែរបងគិតថាបងចូលចិត្តលេងហាស?

ខ. ឥឡូវអត់ទេលោកគ្រូអានឹងដូចជាអស់ចំណូលហើយចាស់

ក. តែកាលពីតូចបងចូលចិត្តលេងអីគេដែរបង?

ខ. កាលពីតូចខ្ញុំចូលចិត្តលេងអ៊ូ លេងមឹកអាលោតអីចឹងអានឹងលេង អោយតែល្បែងពីក្មេងចូលចិត្តលេងទាំងអស់ឥឡូវចាស់ហើយ

ក. បាទបើលេងចូលចិត្តជាមួយមិត្តភក្តិរបស់បងកាលពីនៅក្មេងណបង?

ខ. ចាមិត្តភក្តិពីក្មេងលេងឈូសលេងអីនឹង

ក.​ ចុះបងមានចងចាំបទចំរៀងណាដែរបងគិតថារៀនច្រៀងតាំងពីក្មេងរហូតមកដល់ពេលនេះអត់បងមានអត់បង?

ខ. បទចំរៀងដែររៀនច្រៀងនិយាយរួមទៅ បទចំរៀងខ្ញុំចេះច្រើនណាស់ខ្ញុំចេះច្រើន

ក. អូចេះច្រើនហោសបង?

ខ. បទសិនសុីសាម៉ុត បទរស់សារីសុធា បទកែវសារ៉ាត់ចេះច្រៀើនអោយបទណាដែរចូលចិត្តអត់មានបទណាដែរមើលទៅគួរអោយចូលចិត្តនោះទេ

ក. ប៉ុន្តែបង បងអាចប្រាប់បានទេថាបងអាចប្រាប់ពីចំណងជើងមួយដែរបងគិតថាបងចេះចឹងហាសបានទេបង?

ខ. បទស្រីរឺមួយ ក៏បទប្រុសហោស?

ក. ដូចជាចំណង់ជើងមួយទាំងបទស្រី ទាំងបទប្រុសដែរបងគិតថាបងចេះច្រៀងហាស?

ខ. បទដែរចេះច្រៀងដូចជាបទដងជ្រោះទឹកភ្នែក

ក. ដងជ្រោះទឹកភ្នែកណបង?

ខ. រស់សារីសុធាហាស

ក. ចុះបងអាចដាក់មួយឃ្លាបានទេបង?

ខ. អូយច្រៀងមិនពិរោះទេ

ក. និយាយលេងទេបង ចុះបងចូលចិត្តស្ដាប់បទសម័យរឺមួយក៏បទបុរាណដែរបង?

ខ. ពីមុនខ្ញុំចេះច្រើនណាស់ ឆ្លងឆ្លើយក៏ខ្ញុំចេះ ហើយបទប្រុសក៏ខ្ញុំចេះច្រៀងបានដែរខ្ញុំចេះច្រៀងបានទាំងអស់ចំណុលខ្ញុំរបស់ខ្ញុំនឹងគឺខ្ញុំស្រលាញ់បទពីដើម ប៉ុន្តែដល់ពេលបទឥឡូវមានដោយបទចំរៀងអ្នកខ្លះច្រៀងពិរោះស្ដាប់ទៅចូលចិត្តដែរនឹង

ក.​ ចុះបងមានសាច់ញ្ញាតិណា រឺមួយក៏បងប្អូនណាដែរគិតថាពួកគាត់ចេះលេងឧបករណ៍ភ្លេងខ្មែរអីទេបង?

ខ. ប៉ារបស់ខ្ញុំ

ក. គាត់ចេះលេងឧបករណ៍អីគេដែរបង?

ខ. គាត់ចេះលេងឧបករណ៍ភ្លេងខ្មែរនឹងភ្លេងសម័យ

ក. ដូចលក្ខណះថាដូចជាភ្លេងពិណពាតអីនឹងមែនទេបង?

ខ. ចានឹងហើយគាត់ចេះភ្លេងការ

ក. គាត់ចេះភ្លេងការហោសបង?

ខ. ប៉ារបស់ខ្ញុំជាអ្នកដើរភ្លេងការ ហើយដល់ពេលដែរភ្លេងសម័យអកកេះនឹងលេងបាន ភ្លេងការក៏គាត់លេងបាន ហើយភ្លេងសម័យក៏គាត់លេងបានដែរ តែឥឡូវគាត់ចាស់ហើយគាត់បានឈប់ហើយគាត់60ឆ្នាំហើយនឹងលោកគ្រូ

ក. អូឥឡូវគាត់អាយុ60ឆ្នាំជាងហើយណបង?

ខ. អាយុច្រើនហើយគាត់នោះ

ក. ចុះផ្ទះរបស់បងមានលក្ខណះយ៉ាងណាដែរតាំងពីរក្មេងរហូតមកដល់ពេលនេះហាស ថាពីក្មេងផ្ទះយ៉ាងម៉េចដែរ ហើយដូចជាផ្ទះឈើរឺមួយក៏ថ្មអីចឹងហាស?

ខ. ពីក្មេងផ្ទះរបស់ខ្ញុំ កាលពីនៅក្មេងប៉ារបស់ខ្ញុំគាត់នៅសល់ពីយាយរបស់ខ្ញុំ ផ្ទះដែរជំនាន់ដែរយាយរបស់ស្លាប់បាត់ទៅចឹងហាសគាត់នៅសល់ផ្ទះគ្បឿងពីដើមហាស ហើយផ្ទះនឹងវាបានទ្រុឌទ្រោមទៅប៉ុន្តែផ្ទះនឹងវាអត់ទាន់បានបាក់ទេ

ក. គាតក៏បានរុះធ្វើថ្មីទៅ?

ខ. គាត់ក៏រុះធ្វើថ្មីទៅ គាត់រុះធ្វើទាមតែធ្វើពីឈើទេ ប៉ុន្តែគាត់ចង់ធ្វើថ្មដែរតែអត់លទ្ធភាព ពេលដែរអត់មានលទ្ធភាពទៅក៏ធ្វើជាទាមទៅប៉ុន្តែធ្វើជាឈើ

ក. ដូចជាផ្ទះរបស់បងនឹងគិតថាប៉ារបស់បងជាអ្នកដែរធ្វើដោយខ្លួនអែងរឺមួយក៏បងជាអ្នកជួលគេធ្វើអោយដែរបង?

ខ. គាត់ជាអ្នកសាងសងខ្លួនអែងហើយមានបងប្អូនជួយបានខ្លះចឹងហាសណា

ក. ចុះគាត់បានចេះធ្វើនឹងមកពីណាដែរបង?

ខ. ប៉ារបស់ខ្ញុំគាត់ចេះធ្វើតាំងពីដើមមកគាត់ចេះធ្វើគឺគាត់ជាអ្នកធ្វើផ្ទះអោយគេ

ក. អូចឹងហោសបង?

ខ. ប៉ារបស់ខ្ញុំគាត់ចេះច្រើនហាសណា គាត់ចេះច្រើនតាំងពីភ្លេងសម័យ បុរាណគាត់ចេះច្រៀងចេះអីដល់ពេលដែរគាត់ធ្វើផ្ទះនឹងគាត់ចេះធ្វើផ្ទះក៏គាត់អាចធ្វើបានដែរ

ក. អូគាត់ចេះធ្វើច្រើនហោសបង?

ខ. ផ្ទះក៏គាត់ធាចធ្វើបានដែរមិនមែនថាលក្ខណះធំដុះដូចភូមិគ្រឹស្ទអីទេ

ក. ប៉ុន្តែផ្ទះធម្មតាគាត់អាចធ្វើកើត?

ខ. គ្រាន់តែថាផ្ទះធម្មតាផ្ទះឈើ នឹងផ្ទះថ្មអីគាត់អាចធ្វើបានចឹងហាស គឺគាត់ធ្វើទាំងអស់ហើយផ្ទះឈើនឹងក៏គាត់ជាអ្នកធ្វើដែរ

ក. ចុះបងគិតថាមានជំនាញអីដែរបងគិតថាបងចេះស្ទាត់តែម្ដងហាស រឺមួយក៏បងចេះពីឪពុកម្ដាយរបស់បងជាអ្នកបង្រៀនដូចជា វេញវល្លិ៍ ធ្វើផ្ដៅ កកូរស្ក រឺក៏ធ្វើកន្ទេលធ្វើអីមួយចឹងហាសបង?

ខ. ជំនាញរបស់ខ្ញុំដែរខ្ញុំអាចធ្វើបានគឺលក់បង្អែមខាងលក់ដូរវិញ

ក. អូលក់ដូរហោសបង?

ខ. ខ្ញុំអត់ចេះលក្ខណះដូចខាងឧបករណ៍ទេ

ក. លក្ខណះថាធ្វើបង្អែម លក់ពងទាអីនឹងហោសបង?

ខ. ដូចជាលក់បង្អែមអោយខ្ញុំធ្វើអីខ្ញុំអាចធ្វើបាន បង្អែមខ្ញុំអាចធ្វើលក់ចេញបាន ពីមុនខ្ញុំលក់បង្អែមនឹងលក់ពងទានឹងលក់ជាមួយគ្នា

ក. បងអាចធ្វើបង្អែមបាន?

ខ. អោយខ្ញុំធ្វើខ្ញុំអាចធ្វើបាន ហើយនិយាយពីរឿងម្ហូបក៏ខ្ញុំអាចធ្វើបានច្រើនដែរ តែបើថាមានជំនាញផ្សេងអីអត់មានទេ

ក. ចុះបងអាចប្រាប់ពីពេលដែរលំបាកនៅក្នុងជីវិតរបស់បងមកខ្ញុំបានទេ គិតថាពេលណាដែរបងលំបាកដែរហើយហេតុអីបានជាបងលំបាកអីដែរចឹងហាសបង?

ខ. និយាយពីលំបាកពេលដែរបែកអាពតនឹងមកលំបាកហាសលោកគ្រូ

ក. លំបាកយ៉ាងម៉េចដែរទៅបង?

ខ. ដូចថាប៉ារបស់ខ្ញុំបែកមកក្រ ដល់ពេលចឹងកូនអីអោយខំអោយរៀនអីចឹង ហើយពួកខ្ញុំខំរៀនបណ្ដើរ ហើយខំធ្វើស្រែចំការបណ្ដើរអីចឹងហាស វាពិបាកមែនរកតែសៀវភៅរៀនសឹងតែមិនបានផងនឹង

ក. អូចឹងហោសបង?

ខ. អូវាពិតជាពិបាកមែនសូម្បីតែខោអាវមានស្លៀកតែមួយកំភ្លេទេ ពេលដែរមកពីរៀនវិញបើកចឹងហាសរៀនពេលថ្ងៃបោកពេលយប់ ហើយព្រឹកប្រលឹមឡើងសំដឹលហើយយកមកស្លៀកទៀត

ក. អូយ៉ាប់ដែរចឹង?

ខ. មានតែមួយកំភ្លេគត់ខោអាវនឹងលំបាកខ្លាំហាស

ក.​ បាទចឹងដូចជាបងឆ្លងកាត់វាដោយរបៀបណាដែរបង ដូចថាឆ្លងកាត់ការលំបាកនឹងដោយរបៀបណាដែរទៅបង?

ខ. ឆ្លងកាត់ប៉ារបស់ខ្ញុំចេះតែតស៊ូអោយខ្ញុំខំប្រឹងអោយពួកខ្ញុំទៅរៀនចឹងទៅ ហើយមួយជំនាន់អត់មានអ្នកបានរៀនទេ កូនគេល្មមៗអត់បានរៀនទេប៉ុន្តែប៉ារបស់ខ្ញុំតស៊ូអោយកូនបានរៀនចឹងទៅ ទោះជំពាក់គេយ៉ាងម៉េចក៏ដោយសុខចិត្តជំពាក់គេអោយតែកូនបានទៅរៀន គាត់សុខចិត្តយំតែពីរនាក់ប្ដីប្រពន្ធគាត់ទេចឹងហាស

ក. អូគាត់ជំពាក់គេអោយតែកូនបានទៅរៀនណបង?

ខ. នឹងហើយហើយគាត់អត់អោយពួកខ្ញុំដឹងទេ ហេតុអីបានជាខ្ញុំឈប់រៀនខ្ញុំរៀនបានត្រឹមថ្នាក់ទី6ពីព្រោះអីខ្ញុំត្រូវរៀនបានខ្ពស់ តែដោយសារតែខ្ញុំបានឃើញសភាពគ្រួសាររបស់យើងលំបាកពេក ចឹងខ្ញុំរើនអត់កើតដល់ពេលចឹងហើយ ខ្ញុំប្រាប់គាត់ថាប៉ាបើប៉ាអែងអោយខ្ញុំទៅរៀនមែន ប៉ាអែងនៅជំពាក់គេចឹងខ្ញុំរៀនអត់ចូលទេ ខ្ញុំឈប់រៀនត្រឹមថ្នាក់ទី6នឹងតា

ក. អូចឹងបងឈប់នៅថ្នាក់ទី6?

ខ. នឹងហើយ ប៉ុន្តែបើគាត់មិនអោយខ្ញុំឈប់ទេ គាត់ត្រូវតស៊ូអោយខ្ញុំបានរៀនរហូតនឹង

ក. បាទបងចុះពេលណាដែរបងគិតថាចាពេលដែរសប្បាយនៅក្នុងឆាកជីវិតរបស់បងដែរ ដូចជាពេលណាដែរបង?

ខ. សប្បាយជាងគេគឺជាពេលដែរថាខ្ញុំ ឃើញថាពេលក្រោយមកពេលដែរគិតថាម៉ែឪគាត់រៀងធូរធាដែរចឹងហាស មានជារបស់របរអី ហើយនឹងមានការហូបចុកអីគ្រប់គ្រាន់ចឹងហាស គឺខ្ញុំសប្បាយចិត្តថាពេលដែរគ្រួសារមានសុភម្គល

ក. ពេលណុងដែរបងសប្បាយជាគេ?

ខ. មានការហូបចុកគ្រប់គ្រាន់ នឹងបានជួបជុំបងប្អូនអីចឹងទៅគឺជាពេលដែរខ្ញុំសប្បាយហើយ

ក.​ ចុះបងធ្លាប់មានក្ដីសង្ឃឹមតាំងពីក្មេងរហូតមកដល់ពេលនេះទេបង បងស្រម៉ៃថាពេលដែរធំឡើងបងចង់ធ្វើអីគេដូចជា គ្រូបង្រៀន ជាគ្រូពេទ្យ រឺមួយក៏អ្នកជំនាញមួយដែរបងគិតថាចេះលក់ស្ទាត់ចឹងហាសបងមានទេ?

ខ. ខ្ញុំសូម្បីតែរាល់ថ្ងៃនឹងក៏ខ្ញុំធ្លាប់មានក្ដីស្រម៉ៃដែរ ខ្ញុំមានក្ដីស្រម៉ៃត្រង់ថាពេលដែរខ្ញុំមានលទ្ធភាពដូចជាថ្ងៃក្រោយហាស ខ្ញុំចង់បានតែផ្ទះមួយហើយខ្ញុំចង់លក់ម្ហូបបាយកម៉្មង ខ្ញុំមានការស្រម៉ៃយូរហើយ

ក. អូអានឹងជាការស្រម៉ៃរបស់បងណបង?

ខ. ខ្ញុំចង់បានលក់បាយម្ហូបពីព្រោះតែខ្ញុំចេះ ខ្ញុំចង់លក់បាយម្ហូបហើយចង់កម៉្មងលក់ ធម្មតាហើយកម៉្មងចឹងហាស មិនចង់បានលោភលន់អីមានជាអ្នកមានឡាន នឹងមានវីឡាអីអត់ទេ គ្រាន់តែចង់បានមានផ្ទះមួយដែរអាចបើកលក់ដូរបានចឹងហាសមានតែប៉ុណ្ណឹង

ក. បើចង់អោយបងផ្ដែផ្ដាំទៅកូនចៅជំនាន់ក្រោយៗរបស់បងហាស គិតថាបងនឹងចង់ផ្ដែផ្ដាំអីទៅគាត់ដែរបង ដូចថាអោយគាត់ខំប្រឹងរៀនសូត្ររឺមួយក៏អីចឹងហាសបង?

ខ. ខ្ញុំចង់អោយគាត់ខំប្រឹងរៀនសូត្រហើយអោតយពួកគាត់ជៀសផុតពីគ្រឿងញៀន ហើយសូមអោយគាត់តស៊ូនៅក្នុងជីវិត ហើយនឹងចេះអត់ធ្មត់ ហើយអោយដូចថាអោយគាត់ខំប្រឹងរៀនដូចជាទំពាំងស្នងឬស្សីហាស

ក. អូដោយសារតែពួកគាត់ជាក្មេងសារក្រោយមែនទេបង?

ខ.​ ​ កាលពីជំនាន់ខ្ញុំលោកគ្រូអត់បានរៀនគ្មានទាំងលុយអត់បានទៅរៀនទេ ខោអាវមានតែមួយកំភ្លេទេទេមិនមែនដូចក្មេងសម័យឥឡូវគាត់មានលុយ មានទាំងម៉ូតូជិះទៀតជិះទៅរៀនចំណែកខ្ញុំហាសសាលានៅឆ្ងាយខ្ញុំដើរទៅទេណា

ក. អូដោយសារតែសាលាឆ្ងាយដែរមែនបង?

ខ. ហីឆ្ងាយដែរនឹងហាស ហើយអត់មានទាំងកង់ជិះទៀតនឹងហាស អត់មានកដ់ជិះទេដើរជួនកាលបើមានគ្នាពីរទៅបីនាក់ដើរទៅ តែបើទៅតែម្នាក់អែងរត់តែម្ដង ដើរម្នាក់អែងចុះបើយើងដើរកាត់ព្រៃអីយើងមិនរត់

ក. ចេះតែខ្លាចហើយណបង?

ខ. គឺរត់ទៅតែម្ដងចុះបើមានគ្នាពីរទៅបីនាក់ទៅដើរទៅអត់មានកង់ជិះទេ ហើយមិនដូចក្មេងសម័យឥឡូវគាត់មានដល់ទាំងម៉ូតូមានទាំងឡានជិះទៅរៀនហើយនៅតែពិបាកអត់ចង់ទៅរៀនទៀតនឹងហាស ហើយទៅរៀនហូបតែបាយកកទេព្រឹកឡើងនឹងជួនកាលប្រញាប់ពេកលែងតែច្រូស្មៅគោពេកមុនទៅរៀន អត់បានហូបបាយកកទេវេចអាបាយកកនឹងយកទៅហូនៅលាសា នៅតែមិនទាន់គេទៅទៀតនឹងហាសវេទនាណា

ក. អូវេទនាដែរនឹងហោសបង?

ខ. មិនដូចក្មេងសម័យឥឡូវចឹងចង់ផ្ដែផ្ដាំផង ពីព្រោះគាត់ជាទំពាំងស្នងឬស្សីអៅយគាត់ជៀសផុតឆ្ងាយពីគ្រឿងញៀន ដល់ពេលណាដែរយើងបានរៀនចេះដឹងទៅអនាគត់របស់យើងគឺនៅលើចំនេះវិទ្យាហើយចឹងហាស ទោះម៉ែឪមានយ៉ាងណាក៏ដោយបើកូននៅជក់គ្រឿងញៀនសួរថាអាកូននឹងវាចេះចំនេះនឹងមកពីណាចឹងហាស

ក. ត្រូវហើយបង

ខ. បើគាត់ជក់គ្រឿងញៀនចឹងទៅគាត់ជាចោលហើយ ចឹងបានថាអាណិតក្មេងជំនាន់ក្រោយខ្ញុំសូមនិយាយតែប៉ុណ្ណឹងចុះ

ក. បាទចឹងមានអីដែរបងចង់ផ្ដែផ្ដាំទៀតទេបង?

ខ. នឹងហើយផ្ដែផ្ដាំថាក្មេងអោយចេះតស៊ូ នឹងខិតខំរៀនតែប៉ុណ្ណឹងទេលោកគ្រូ

ក.​ បាទបងចឹង

ខ. រកការងារធ្វើកំអោយប្រព្រឹកនៅអំពើអបាយមុខ ដែរសង្គមគេស្អប់ខ្ពើមហាស អោយជៀសអោយឆ្ងាយពីអានឹងទៅគឺគាត់ល្អហើយ ពេលដែរគាត់ជៀសផុងពីនឹងទៅគឺគាត់ល្អហើយ

ក. ចឹងជាចុងក្រោយខ្ញុំអរគុណច្រើនដែរបងបានផ្ដល់ពេលវេលាអោយខ្ញុំបានសំភាសន៍មួយនឹង ហើយខ្ញុំអរគុណច្រើដែរបងបានយកពេលវេលាមួយនឹងបានមកសំភាសន៍ជាមួយខ្ញុំចឹងហាសបង ហើយខ្ញុំនឹងសាក់ការសំភាសន៍មួយនឹងទៅក្នុវេបសាយរបស់សាលា ហើយនៅពេលក្រោយខ្ញុំនឹងយកការសំភាសន៍មួយនឹងអោយមកបងវិញអីចឹងហាសបង បាទអរគុណច្រើនបង៕៕៕